অবৈধ সম্পর্কে জড়িত রয়েছে স্ত্রী। সেই সন্দেহে স্ত্রীকে পিটিয়ে হত্যা করল স্বামী। নৃশংস এই ঘটনাটি ঘটেছে হাওড়ার শ্যামপুরে।
এই বিষয়ে অন্যান্য খবর


স্বামী অঢেল সম্পত্তির মালিক! কোটি টাকার লোভে বিপদ ডেকে আনল স্ত্রী
লটারি জেতা বন্ধুকে খুন করে লাখপতি হওয়ার স্বপ্ন! খুনিরও পরিণতি মর্মান্তিক


হাওড়ার শ্যামপুরে ডিংগাখোলা গ্রামে এক মহিলার ক্ষতবিক্ষত দেহ উদ্ধার হয় শনিবার। মৃতের নাম রিঙ্কু কয়াল(২৮)। এলাকাবাসীর অভিযোগ, রিঙ্কুকে খুনের পিছনে হাত রয়েছে তাঁর স্বামী দিব্যেন্দু কয়ালেরই।
স্থানীয় সূত্রে জানা গিয়েছে, দিব্যেন্দু ও রিঙ্কুর মধ্যে প্রায়ই বচসা বাঁধত। সেই থেকে দু’জনের মধ্যে হাতাহাতি চলত। দিব্যেন্দুর পরিবারের অভিযোগ, কয়েক বছর আগে এক ব্যক্তির সঙ্গে পালিয়ে গিয়েছিলেন রিঙ্কু। তার পর তাঁকে বুঝিয়ে বাড়িতে ফিরিয়ে নিয়ে আসা হয়। কিন্তু বাড়ি ফিরে আসার পরেও রিঙ্কুর সঙ্গে ফের বচসা জড়ায় দিব্যেন্দু। ওই দম্পত্তির বছর পাঁচেকের একটি কন্যা সন্তানও রয়েছে। 
শনিবার রাতে ওই দম্পত্তির মধ্যে ফের ঝামেলা শুরু হয়। আচমকাই পেরেক লাগানো একটি কাঠের টুকরো নিয়ে স্ত্রী’র উপর চড়াও হন দিব্যেন্দু। বেধড়ক মারধর করে রিঙ্কুকে। ঘটনাস্থলেই মৃত্যু হয় তাঁর।
পরে শ্যামপুর থানার পুলিশ দিব্যেন্দুকে গ্রেফতার করে।